Diari Oficial de la Generalitat Valenciana


Sumari del DOGV 9051, del 30-03-2021 (2021/3239)

CORRECCIÓ d'errades de l'extracte de la Resolució de 16 de març de 2021, de la Presidència de la Generalitat, per la qual es convoquen ajudes destinades a incentivar i fomentar la prestació de serveis bancaris bàsics a través, principalment, de la instal·lació, manteniment i posada en funcionament de caixers automàtics en determinats municipis i nuclis de població en l'àmbit territorial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9051

Data del DOGV
:   30-03-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/3239


Data del document
:   24-03-2021

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de l'extracte de la Resolució de 16 de març de 2021, de la Presidència de la Generalitat, per la qual es convoquen ajudes destinades a incentivar i fomentar la prestació de serveis bancaris bàsics a través, principalment, de la instal·lació, manteniment i posada en funcionament de caixers automàtics en determinats municipis i nuclis de població en l'àmbit territorial de la Comunitat Valenciana. [2021/3239]  
BDNS (identif.): 554200.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/ge/es/convocatoria/554200  
S'han advertit errors materials en l'extracte de la resolució esmentada anteriorment (DOGV 9047, 24.03.2021), i de conformitat amb el que es preveu en l'article 109.2 de la Llei 39/2015, d'1 d'octubre, del procediment administratiu comú de les administracions públiques (BOE 236, 02.10.2015), és procedent rectificar-los com s'indica a continuació:  
  
En la pàgina 12177 en el punt primer, «Entitats beneficiàries».  
On diu:  
«Podran ser beneficiàries les entitats bancàries autoritzades per a operar a Espanya.  
Una entitat bancària només podrà ser beneficiària de la subvenció atorgada en un màxim de dues de les zones establides en la base reguladora setena.  
No podran obtindre la condició de beneficiàries de les subvencions a què es refereix aquesta convocatòria les entitats en les quals concórrega alguna de les circumstàncies establides en l'article 13.2 de l'LGS, i en els articles 18 i concordants de l'RGLS»;  
Ha de dir:  
«Podran ser-ne beneficiàries les entitats bancàries autoritzades per a operar a Espanya, així com aquelles altres especialitzades en mitjans de pagament que compten amb autorització del Banc d'Espanya per a la instal·lació, la gestió i l'explotació de caixers automàtics.  
Les entitats no bancàries, indicades en l'apartat anterior han d'acreditar la seua solvència tècnica amb un mínim de quatre anys d'experiència en aquesta mena d'activitats i disposar d'una xarxa mínima instal·lada a Espanya de 500 caixers.  
No podran obtindre la condició de beneficiàries de les subvencions a què es refereix aquesta convocatòria les entitats en les quals concórrega alguna de les circumstàncies establides en l'article 13.2 de l'LGS, i en els articles 18 i concordants de l'RGLS».  
  
En la pàgina 12800, i només en l'idioma castellà, en el punt sisé, «Altres dades».  
On diu:  
«La cuantía máxima de la subvención, correspondiente al ejercicio anual completo, para la entidad que realice la mejor oferta económica, no podrá ser superior a once mil euros (15.000 €) por cajero automático instalado y en funcionamiento. En ningún caso, el importe global determinado para una zona podrá superar los costes de la instalación, puesta en funcionamiento y mantenimiento operativo de los cajeros automáticos instalados en los municipios y núcleos de población comprendidos en la correspondiente zona y justificados por la entidad bancaria»;  
Ha de dir:  
«La cuantía máxima de la subvención, correspondiente al ejercicio anual completo, para la entidad que realice la mejor oferta económica, no podrá ser superior a quince mil euros (15.000 €) por cajero automático instalado y en funcionamiento. En ningún caso, el importe global determinado para una zona podrá superar los costes de la instalación, puesta en funcionamiento y mantenimiento operativo de los cajeros automáticos instalados en los municipios y núcleos de población comprendidos en la correspondiente zona y justificados por la entidad bancaria».  
  
València, 24 de març de 2021.- El secretari autonòmic de Promoció Institucional i Cohesió Territorial: Alfred Boix Pastor.